**Vyhlásenie predkladateľa**

            Návrh nariadenia vlády Slovenskej republiky, ktorým sa ustanovuje výška sadzby na jednu hodinu osobnej asistencie a výška peňažného príspevku na opatrovanie sa predkladá na rokovanie vlády Slovenskej republiky s týmito rozpormi:

**Hromadná pripomienka verejnosti:**

Riešiť sociálne poistenie nasledovne:

* osobám vykonávajúcim výlučne osobnú asistenciu umožniť zabezpečiť si aj nemocenské poistenie a poistenie v nezamestnanosti
* zabezpečiť poberateľom peňažného príspevku na opatrovanie aby zostali poistencami štátu aj v prípade, ak si privyrobia. V súčasnosti za toto obdobie prichádzajú o poistenie štátom a poistenie majú len z tohto príjmu mimo opatrovania, ktorý je limitovaný dvojnásobkom sumy životného minima
* aby poberatelia peňažného príspevku na opatrovanie, za ktorých štát platí poistné na starobné poistenie, invalidné poistenie a poistné do rezervného fondu mali tiež zabezpečené aj nemocenské poistenie a poistenie v nezamestnanosti.

Žiada nasledovné úpravy výšok:

* zvýšiť sadzbu na jednu hodinu osobnej asistencie na sumu 7,21 eura
* zvýšiť peňažný príspevok na opatrovanie poskytovaný podľa zákona nasledovne:

1) podľa § 40 ods. 7 zákona pri opatrovaní jednej fyzickej osoby na 921,98 eura,

2) podľa § 40 ods. 7 zákona pri opatrovaní dvoch alebo viacerých fyzických osôb

na 1226,23 eura,

3) podľa § 40 ods. 8 písm. a) zákona na 460,99 eura

4) podľa § 40 ods. 8 písm. b) zákona na 613,12 eura

5) podľa § 40 ods. 8 písm. c) zákona na 405,67 eura

6) podľa § 40 ods. 8 písm. d) zákona na 576,24 eura

7) podľa § 40 ods. 8 písm. e) zákona na 599,29 eura.